KLASA: 112-01/21-02/111

UR.BROJ: 251-269-01-21-1

U Zagrebu 14. 12. 2021.

Sukladno članku 16. Kolektivnog ugovora za djelatnost socijalne skrbi (''Narodne novine'' br. 61/2018) i Suglasnosti Ministarstva rada, mirovinskoga sustava, obitelji i socijalne politike od 23. 9. 2021. godine, KLASA: 100-01/21-02/1096, URBROJ: 524-08-01-02/7-21-2, Centar za odgoj i obrazovanje «Vinko Bek» donosi Odluku kojom se raspisuje:

**N A T J E Č A J**

**za zapošljavanje jednog radnika/ice na radnom mjestu:**

1. **Njegovatelj (m/ž) na određeno puno radno vrijeme**

 **traženi broj radnika: 1, mjesto rada: Zagreb**

Uvjeti za prijam u radni odnos:

- završeno osnovnoškolsko obrazovanje

- završen tečaj za njegu

- nepostojanje zapreka iz članka 213. stavka 1. Zakona o socijalnoj skrbi

Uz prijavu kandidati/kinje trebaju priložiti (dovoljan je obični preslik dokumenata):

* životopis
* dokaz o stručnoj spremi (svjedodžba)
* dokaz o završenom tečaju za njegu
* potvrda/elektronički zapis s podacima evidentiranim u matičnoj evidenciji Hrvatskog zavoda za mirovinsko osiguranje
* dokaz o državljanstvu
* uvjerenje nadležnog suda da se protiv kandidata/kinje ne vodi kazneni postupak (ne starije od 6 mjeseci)

Prednost: kandidati/kandidatkinje s iskustvom rada u ustanovi socijalne skrbi, kandidati/kandidatkinje s iskustvom rada sa osobama s invaliditetom, posebno s osobama s oštećenjem vida.

Na natječaj za gore navedeno radno mjesto mogu se ravnopravno prijaviti osobe oba spola, a izrazi koji se koriste u ovom natječaju uporabljeni su neutralno i odnose se na muške i ženske osobe. Kandidati/kandidatkinje koji/koje podnesu pravovremenu i urednu prijavu i ispunjavaju formalne uvjete iz natječaja mogu biti pozvani/pozvane na razgovor i/ili testiranje i/ili pisanu provjeru znanja, sposobnosti i vještina bitnih za obavljanje poslova radnog mjesta. Kandidat/Kandidatkinja koji/a ne pristupi razgovoru/provjeri/testiranju smatra se da je povukao/povukla prijavu i više se ne smatra kandidatom/kandidatkinjom prijavljenim/prijavljenom na natječaj. O rezultatima javnog natječaja kandidati/kandidatkinje prijavljeni/e na javni natječaj bit će obavješteni/e u roku od 15 dana od donošenja odluke o izboru kandidata. S izabranim kandidatom/kandidatkinjom sklopit će se ugovor na određeno puno radno vrijeme. Podnošenjem prijave na natječaj, kandidati/kandidatkinje daju privolu za obradu osobnih podataka u svrhu zapošljavanja što uključuje i dostavu obavijesti o izabranom kandidatu/kandidatkinji svim kandidatima/kinjama koji su se prijavili na natječaj te objavu podataka (ime i prezime, zvanje) na web stranici Centra. Odabrani kandidat/kinja prije zasnivanja radnog odnosa mora dostaviti izvornike ili ovjerene preslike traženih dokumenata.

Kandidat/kinja koji/a se u prijavi na natječaj poziva na pravo prednosti prilikom zapošljavanja u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (''Narodne novine'', broj 121/17), uz prijavu na javni natječaj dužan/dužna je osim dokaza o ispunjavanju traženih uvjeta, priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji, a koji su objavljeni na web.stranici Ministarstva hrvatskih branitelja: <https://branitelji.gov.hr/zaposljavanje-843/843>

(https://branitelji.gov.hr/UserDocsImages//NG/12%20Prosinac/Zapošljavanje//Popis%20Do

kaza%20za%20ostvarivanje%20prava%20prednosti%20pri%20zapošljavanju.pdf).

Kandidat/kinja koji/a se u prijavi poziva na pravo prvenstva prilikom zapošljavanja po nekoj drugoj osnovi dužna je osim dokaza o ispunjavanju traženih uvjeta priložiti i dokaze propisane posebnim zakonom.

Prijave s potrebnom dokumentacijom o ispunjavanju uvjeta iz natječaja podnose se Centru za odgoj i obrazovanje «Vinko Bek», Kušlanova 59a, 10 000 Zagreb, s naznakom: ''Natječaj za Njegovatelja/Njegovateljicu'' u roku od 7 dana od dana objave ovog natječaja.

Natječaj objavljen: 15. 12. 2021. godine.

Nepotpune i nepravovremene prijave neće se razmatrati.

 Ravnateljica

 Centra za odgoj i obrazovanje

 »Vinko Bek«, Zagreb:

 Ivana Rotim, prof. def.